පළමු රන්දෝලි හතරත් ඒ ආකාරයටම කළා. නමුත් ප්‍රශ්නය ආවේ අවසන් මහ පෙරහර සම්බන්ධයෙනුයි. රාජ නියෝගයට අනුව අස්ගිරිය ආදාහන මළුවට දළදා කරඬුව තැන්පත් කිරීමට යාමට අවශ්‍ය නිසා පෙරහර වීදි සංචාරය කළ යුතුම වුණා. ඒ අනුව පොලිසිය හා ත්‍රිවිධ හමුදාව කැඳවා දේවාල චතුරශ්‍රයට සීමා කොට පෙරහර කිරීමට තීරණය කළා. එයත් අලි ඇතුන් දහයකට සීමා කොට චාරිත්‍ර පුද සිරිත් සම්ප්‍රදාය ඉටු කිරීමට අවශ්‍ය ටික සම්පාදනය කරගෙනයි වීදි සංචාරය කළේ. රාජා ඇතා පිට දළදා කරඬුව වඩම්මවාගෙන මම මුළු පෙරහරම ගමන් කළත් බස්නායක නිලමේවරුන් පෙරහරේ ගමන් කළේ නැහැ. දළදා වීදිය, පංසල වීදිය, දේව වීදිය ඔස්සේ ගමන්කොට රජ වීදියෙන් පහළට ගොස් ඩී.එස්. සේනානායක වීදියට හැරී අස්ගිරිය ආදාහන මළුව දක්වා පෙරහර ගමන් කරවීමටයි සැලසුම් කර තිබුණේ. එවකට ජනාධිපති ජේ.ආර්. ජයවර්ධන මහතා රජ වීදියේ ජනාධිපති මන්දිරය ඉදිරිපිට සිට සාම්ප්‍රදායානුකූලව පෙරහර නැරැඹීමට එක්ව සිටියා.
දළඳා කරඬුව තැන්පත් කිරීම සඳහා යාමට අවශ්‍ය වුනේ කොහේටද?
අස්ගිරිය ආදාහන මළුවට